UZNESENIE VLÁDY SLOVENSKEJ REPUBLIKY

č. ....
     z .......................

k návrhu koncepcie daňovej reformy v rokoch 2004 - 2006

Číslo materiálu:		
Predkladateľ:	Ministerstvo financií Slovenskej republiky	

V l á d a 

A.	s c h v a ľ u j e

materiál Koncepcia daňovej reformy v rokoch 2004 – 2006.

B.	u k l a d á

B.1	podpredsedovi vlády a ministrovi financií 

zapracovať predloženú Koncepciu daňovej reformy v rokoch 2004 – 2006 do návrhov príslušných právnych predpisov tak, aby nadobudli účinnosť v termínoch uvedených v Koncepcii, 

      B.2	ministrovi obrany, ministrovi zahraničných vecí, ministrovi hospodárstva

predložiť na rokovanie vlády informáciu o potrebe dodatočných finančných zdrojov potrebných na kompenzáciu zdaňovania príjmov zamestnancov v zahraničnej službe a príslušníkov mierových síl OSN,

do 30.júna 2003

C.	  z r u š u j e

C.1   úlohu č. 2 zo Záznamu zo 171. rokovania vlády SR zo dňa 20. 8. 2001 „Predložiť na rokovanie vlády  návrh vyhlášky Ministerstva financií SR k zákonu č. 318/1992 Zb. o dani z dedičstva, dani z darovania a dani z prevodu a prechodu nehnuteľností“,

C.2  úlohu č. 1 zo Záznamu z 3. rokovania vlády SR z 26. 10. 2002 „V spolupráci    s ministrom práce, sociálnych vecí a rodiny predložiť na rokovanie vlády návrh zákona na podporu rodín s deťmi prostredníctvom daňových zvýhodnení ako alternatívu poskytovania prídavku na dieťa zárobkovo činným rodičom,

      C.3  úlohu B.4. uznesenia vlády SR č. 182 zo dňa 27. 2. 2002 „V spolupráci s ministrom školstva SR, ministrom výstavby a regionálneho rozvoja SR uplatniť novelizáciou zákona o daniach z príjmov možnosť zamestnávateľovi odpočítať dane z príjmu zamestnávateľa úhradu úrokov z pôžičiek svojich zamestnancov do 35 rokov veku, pôsobiacich vo výskume a vývoji, na zakúpenie bytu“,

     C.4  úlohu B.2. uznesenia vlády SR č. 1290 zo dňa 04.12.2002 „Pripraviť a predložiť na rokovanie vlády návrh novely zákona č. 366/1999 Z. z. o daniach z príjmov v znení neskorších predpisov tak, aby zahraničný príspevok poskytovaný policajtom vyslaným na výkon štátnej služby zahraničí v rámci jednotky medzinárodných mierových misií alebo medzinárodných policajných zborov podľa § 109 ods.9 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície v znení neskorších predpisov bol oslobodený od dane z príjmov fyzických osôb“,

         C.5   úlohu   MAJ.2. uznesenia  vlády SR  č. 1358 zo  dňa 11. 12. 2002 k návrhu  zákona, 
   ktorým sa mení a dopĺňa zákon SNR č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov,

      C.6  úlohu OKT.8. uznesenia vlády SR č. 1358 zo dňa 11.12.2002 k návrhu zákona,       ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov,

      C.7   úlohu NOV.2. uznesenia vlády SR č. 1381 zo dňa 18. 12. 2002 „Analýza daňového zaťaženia fyzických osôb a právnických osôb v Slovenskej republike“.

Vykonajú:   podpredseda vlády a minister financií